钦定古今图书集成/明伦汇编/交谊典/第015卷 > 《贺新郎》〈独坐停云有怀亲友〉辛弃疾
## 钦定古今图书集成/明伦汇编/交谊典/第015卷 > 《贺新郎》〈独坐停云有怀亲友〉辛弃疾

“甚矣吾衰矣。怅平生、交游零落，只今馀几。白发空垂
三千丈，一笑人间万事。问何物、能令公喜。我见青山
多妩媚，料青山、见我应如是。情与貌，略相似。一尊
搔首东窗里。想渊明、停云诗就，此时风味。江左沈酣
求名者，岂识浊醪妙理。回首叫、云飞风起。不恨古人
吾不见，恨古人、不见吾狂耳。”知我者，二三子。